
คำสั่งองค์การบริหารส่วนตำบลท่าเสม็ด
ที่  15  /๒๕65
เรื่อง  การแบ่งงานและการมอบหมายหน้าที่ภายในกองคลัง
………………………………………
		อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ (และที่แก้ไขเพิ่มเติม) พระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ ประกอบกับประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงสร้างแบ่งส่วนราชการ วิธีการบริหารและการปฏิบัติงานของพนักงานส่วนตำบลและกิจกรรมอันเกี่ยวกับการบริหารงานบุคคลในองค์การบริหารส่วนตำบล ข้อ ๙ และประกาศคณะกรรมการพนักงานส่วนตำบลจังหวัดนครศรีธรรมราช (ก.อบต.นครศรีธรรมราช) เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ ประกอบกับหนังสือสำนักงาน ก.จ.,ก.ท. และ ก.อบต. ด่วนที่สุด ที่ มท ๐๘๐๙.๑/ว ๑๕๔ ลงวันที่ ๘ กรกฎาคม ๒๕๔๙ จึงขอยกเลิกคำสั่ง องค์การบริหารส่วนตำบลท่าเสม็ด ที่ ๒๖๗/๒๕๕๕ ลงวันที่ ๒๒ ตุลาคม ๒๕๕๕ เรื่องการแบ่งงานและการมอบหมายหน้าที่ภายในส่วนการคลัง โดยขอแจ้งการมอบหมายหน้าที่งานและความรับผิดชอบของงานแต่ละคนภายในกองคลัง องค์การบริหารส่วนตำบลท่าเสม็ด เพื่อให้เกิดความชัดเจนในการปฏิบัติงานดังต่อไปนี้
	มอบหมายให้ นางศิริพร สรรพสมบูรณ์ ตำแหน่ง ผู้อำนวยการกองคลัง (นักบริหารงานการคลัง ระดับต้น) เลขที่ตำแหน่ง ๒๑-๓-๐๔-๒๑๐๒-๐๐๑ เป็นหัวหน้าผู้รับผิดชอบกำกับดูแลภายในกองคลัง มีพนักงานส่วนตำบล เจ้าหน้าที่ลูกจ้างประจำและพนักงานจ้างในสังกัด เป็นผู้ช่วย โดยมีหน้าที่ความรับผิดชอบพิจารณา ศึกษา วิเคราะห์ ทำความเห็นเสนอแนะ และดำเนินการปฏิบัติงานบริหารงานคลังที่ต้องใช้ความชำนาญ โดยตรวจสอบการจัดการต่าง ๆ เกี่ยวกับงานคลังหลายด้าน เช่น งานการคลัง งานการเงินและบัญชี งานจัดเก็บรายได้ งานรวบรวมสถิติและวิเคราะห์งบประมาณ งานพัสดุ งานธุรการ งานจัด งานเงินกู้ งานตรวจสอบรองรับความถูกต้องเกี่ยวกับการเบิกจ่ายเงิน งานรับรองสิทธิการเบิกเงินงบประมาณ การควบคุมการปฏิบัติเกี่ยวกับการเบิกจ่ายเงิน การเก็บรักษาทรัพย์สินที่มีค่าและหลักฐานการแทนตัวเงิน พิจารณาตรวจสอบรายงานการเงินต่าง ๆ รายงานการปฏิบัติงาน สรุปเหตุผลการปฏิบัติงานต่าง ๆ พิจารณาวินิจฉัยผลการปฏิบัติงาน ซึ่งจะต้องวางแผนด้านต่าง ๆ ให้การปฏิบัติงานของหน่วยงานสังกัดหน่วยการคลังได้ปฏิบัติงานอย่างมีประสิทธิภาพ ตลอดจนควบคุมการตรวยสอบและประเมินผลการทำรายงานการประเมินผลการจ่ายงบประมาณ พิจารณาปรับปรุง วิเคราะห์เกี่ยวกับรายได้รายจ่ายจริง เพื่อประกอบพิจารณาวิเคราะห์ประมาณการรายรับรายจ่าย กำหนดรายจ่ายของหน่วยงานเพื่อให้เกิดการชำระภาษีและค่าธรรมเนียมต่าง ๆ อย่างทั่วถึง ตรวจสอบการหลีกเลี่ยงภาษี แนะนำวิธีการปฏิบัติงาน พิจารณาเสนอแนะการเพิ่มแหล่งที่มาของรายได้ควบคุมการตรวจสอบรายงานการเงิน และบัญชีต่าง ๆ ตรวจสอบการเบิกจ่ายวัสดุครุภัณฑ์ การจัดซื้อ จัดจ้าง ร่วมเป็นกรรมการต่าง ๆ ตามที่ได้รับมอบหมาย เช่น กรรมการเก็บรักษาเงิน กรรมการตรวจรับงานจ้าง กรรมการตรวจรับพัสดุ ฯลฯ เสนอข้อมูลทางด้านการคลังเพื่อพิจารณาปรับปรุงแก้ไขปัญหาการปฏิบัติงาน เป็นต้น การจัดฝึกอบรมและให้คำปรึกษาแนะนำ ตอบปัญหาชี้แจงกับงานในหน้าที่ เข้าร่วมประชุมในคณะกรรมการต่าง ๆ ตามที่ได้รับแต่งตั้งเข้าร่วมประชุมในการกำหนดนโยบายและแผนของหน่วยงาน
										      ..../โดยที่
-๒-

โดยที่ส่วนรายการเป็นฝ่ายต่าง ๆ ดังนี้
1. ฝ่ายการเงิน
	    มอบหมายให้อยู่ในความรับผิดชอบของ นางสาวนิยาภรณ์ ทองทิพย์ ตำแหน่ง นักวิชาการเงินและบัญชีชำนาญการ เลขที่ตำแหน่ง ๒๑-๓-๐๔-๓๒๐๑-๐๐๑และนางเยาวเรศ มูณี ตำแหน่ง เจ้าพนักงานการเงินและบัญชี เป็นผู้ช่วย มีรายละเอียดของงานและการปฏิบัติงานดังต่อไปนี้
1. จัดทำคำสั่งแต่งตั้งคณะกรรมการเก็บรักษาเงิน คณะกรรมการรับส่งเงิน เจ้าหน้าที่ตรวจสอบการรับจ่ายเงินประจำวัน
2. การตรวจสอบการรับเงินรายได้จากงานพัฒนาและจัดเก็บรายได้ ตามใบนำส่งและใบสำคัญสรุปใบนำส่งเงินให้ตรงกับใบเสร็จรับเงินและนำฝากธนาคารทุกวัน
3. การตรวจสอบเงินโอนจากกรมส่งเสริมการปกครองส่วนท้องถิ่นและท้องถิ่นจังหวัด ได้แก่ เงินอุดหนุนทั่วไปภาษีจัดสรรต่าง ๆ เงินอุดหนุนเฉพาะกิจ
4. การโอนเงินเดือนพนักงานเข้าธนาคาร
5. การรับฎีกาเบิกเงินจากงานต่าง ๆ ลงเลขรับฎีกา วันที่รับใบเบิกและนำส่งให้งานควบคุมงบประมาณตัดยอดเงินงบประมาณ
6. นำฎีกาที่งานการบัญชีตัดยอดเงินมาตรวจสอบหลักฐานต่าง ๆ (ตามเอกสารที่แนบ)
7. การตรวจเอกสารเอกสารประกอบฎีกาจ่ายเงิน ได้แก่ วันที่ ลายมือชื่อ ใบเสร็จรับเงิน ใบสำคัญรับเงิน หรือหลักฐานการจ่ายเงิน ใบแจ้งหนี้ ใบส่งของ ต้องประทับตราตรวจถูกต้อง
8. การจัดทำฎีกาเบิกเงินของกองคลัง ฎีกานอกงบประมาณ ฎีกาเงินสะสม พร้อมทั้งรายละเอียดต่าง ๆ ให้ครบถ้วน
9. ดำเนินการเบิกตัดปีโครงการที่ดำเนินการไม่ทันในปีงบประมาณนั้น หรือขออนุมัติจัดทำรายจ่ายค้างจ่ายตามแบบที่กำหนด
10. การนำส่งเงินภาษีหัก ณ ที่จ่าย เงินประกันสังคม ค่าใช้จ่ายในการจัดเก็บภาษี ๕ % เงินกู้สวัสดิการธนาคารออมสิน และสหกรณ์ออมทรัพย์พนักงานส่วนตำบล ภายในกำหนดเวลา ไม่เกินวันที่ ๕ ของทุกเดือน
11. การนำส่งเงินสมทบกองทุน กบท. ภายในเดือนธันวาคมของทุกปี
12. การจัดทำรายงานการจัดทำเช็ค ลงรายละเอียดต่าง ๆ ให้ครบถ้วน จัดทำสำเนาคู่ฉบับและตัวจริงให้เก็บไว้กับฎีกาเบิกเงิน สำเนาแยกแฟ้มไว้ต่างหาก ๑ ฉบับ ติดตามประสานให้ผู้มีสิทธิรับเงินตามเช็คมารับไปโดยเร็วต้องไม่เกิน ๑๕ วัน หลังจากผู้มีอำนาจลงนามในเช็คแล้ว หรือดำเนินการนำออกไปจ่ายเพื่อให้เสร็จสิ้นโดยเร็ว
13. การเบิกเงินสวัสดิการค่ารักษาพยาบาล ค่าเช่าบ้าน ค่าจ้างเหมาบริการ ค่าเล่าเรียนบุตร เงินสำรองจ่ายค่าใช้จ่ายเดินทางไปรายการ ไม่ควรเกิน ๕ วันทำการ หลังจากรับฎีกาเบิกเงินจากฝ่ายต่าง ๆ
2. ฝ่ายบัญชี
               มอบหมายให้ นางสาวนิยาภรณ์ ทองทิพย์ ตำแหน่ง นักวิชาการเงินและบัญชีชำนาญการ เลขที่ตำแหน่ง ๒๑-๓-๐๔-๓๒๐๑-๐๐๑ โดยมีนางเยาวเรศ มูณี ตำแหน่ง เจ้าพนักงานการเงินและบัญชี เป็นผู้ช่วย รายละเอียดของงาน และการปฏิบัติ มีดังนี้
1. รับใบนำส่งเงินจากงานการเงินนำมาลงบัญชีเงินสดรับและทะเบียนรายรับ
								                     ..../๒.จัดทำรายงาน
-๓-

2. จัดทำรายงานเงินคงเหลือประจำวันทุกวันที่มีการรับ – จ่ายเงิน และเสนอให้คณะกรรมการเก็บรักษาเงิน(กรณีมีเงินสดคงเหลือ) และผู้บริหารทราบทุกวัน
3. รายงานการรับ – จ่ายเงินอุดหนุนทั่วไป เงินอุดหนุนเฉพาะกิจ ภายในกำหนดเวลา จนกว่าจะเสร็จสิ้นโครงการ
4. การจัดทำทะเบียนคุมต่าง ๆ ได้แก่ 
๔.๑ ทะเบียนเงินรายรับตรวจสอบกับเงินสดรับและเงินฝากธนาคารให้ถูกต้องตรงกัน
๔.๒ ทะเบียนคุมรายจ่ายตามงบประมาณตรวจสอบกับบัญชีเงินสดจ่ายและ Statement ของธนาคารรวมทั้ง
สมุดจ่ายเช็คให้ถูกต้องตรงกัน
๔.๓ ทะเบียนคุมเงินประกันสัญญาตรวจสอบกับเงินสดรับ และสำเนาใบเสร็จรับเงินให้ถูกต้อง
๔.๔ ทะเบียนคุมเงินสะสมจัดทำมาตรวจสอบกับสมุดเงินสดจ่ายและบัญชีแยกประเภทถูกต้องตรงกัน
๔.๕ จัดทำทะเบียนคุมเงินนอกงบประมาณทุกประเภท ลงรับและตัดจ่ายให้เป็นปัจจุบัน
๔.๖ จัดทำใบผ่านรายการบัญชีทั่วไปทุกครั้งที่มีการรับเงินที่ไม่ได้รับเป็นเงินสด ทำใบผ่านรายการบัญชี
มาตรฐาน ๑,๒,๓ ทุกสิ้นเดือนและที่มีการปิดบัญชี
5. จัดทำรายการต่าง ๆ ได้แก่ 
๕.๑ จัดทำรายงานประจำเดือน ได้แก่ งบกระทบยอดเงินฝากธนาคาร ต้องตรงกับรายงานสถานะการเงิน
ประจำวัน รายงานเงินรับฝาก งบรับ – จ่ายเงินสด งบทดลอง กระดาษทำการกระทบยอดรายจ่ายตามงบประมาณ
๕.๒ การจัดทำงบแสดงฐานะการเงินเมื่อสิ้นปีงบประมาณ ได้แก่ จัดทำงบแสดงผลการดำเนินงานจ่ายจาก
รายรับ งบทรัพย์สิน งบเงินสะสม งบทดลองก่อนและหลังปิดบัญชี
6. การจัดทำรายงานที่ต้องส่งตามกำหนดการ
๖.๑ รายงานการใช้จ่ายเศรษฐกิจชุมชนภายในเดือนตุลาคมของทุกปี
๖.๒ รายงานเงินสะสมทุก ๖ เดือน งวดตุลาคม – มีนาคม รายงานภายในวันที่ ๑๐ เมษายน งวดเมษายน –
กันยายน รายงานภายในวันที่ ๑๐ ของเดือนตุลาคม
๖.๓ รายงานการสอบทานการปฏิบัติงานทางการเงินและบัญชีทุก ๓ เดือน ภายในวันที่ ๑๐ ของเดือน
(มกราคม เมษายน กรกฎาคม ตุลาคม)
๖.๔ รายงานเศรษฐกิจฐานรากก่อนวันที่ ๒๐ ของทุกเดือน
๖.๕ ปรับดอกเบี้ยเงินฝากธนาคาร ทุกสิ้นเดือนมีนาคม มิถุนายน กันยายน และธันวาคม
๖.๖ รายงาน GPP
	๗. งานอื่น ๆ ที่ได้รับมอบหมาย
	๓. ฝ่ายพัฒนาและจัดเก็บรายได้
	มอบหมายให้นางหทัยทิพย์ ทองหนู ตำแหน่ง เจ้าพนักงานจัดเก็บรายได้ชำนาญงาน เลขที่ตำแหน่ง ๒๑-๓-๐๔-๔๒๐๒-๐๐๑ โดยมีนางสุวรรณา คงแก้ว ตำแหน่ง ผู้ช่วยเจ้าหน้าที่จัดเก็บรายได้ เป็นผู้ช่วย มีรายละเอียดของงานและปฏิบัติงานดังต่อไปนี้
1. จัดเก็บรายได้ที่องค์การบริหารส่วนตำบลท่าเสม็ดจัดเก็บเอง และเงินโอนทุกประเภท รับเงินรายได้ ออก
ใบเสร็จรับเงิน พร้อมทั้งนำใบนำส่งเงิน โดยประสารงานกับงานการเงินเรื่องการรับเงินโอนจากกรมส่งเสริมการปกครองท้องถิ่นและท้องถิ่นจังหวัด นำมารวมในใบนำส่งเงินก่อนส่งให้งานการเงินกรณีรับเงินสดหรือเช็คต่างจังหวัดก่อนนำฝากธนาคารและส่งหลักฐานให้งานการบัญชีเพื่อจะได้สอบยันให้ตรงกัน															...../๒.ตรวจสอบ
-๔-

	๒. ตรวจสอบเอกสารหลักฐาน  รวมทั้งรายการรายละเอียดต่าง ๆ ของผู้มาชำระค่าภาษีทุกประเภททะเบียนลูกหนี้ให้ถูกต้องครบถ้วนและทำให้เป็นปัจจุบัน  มีการจำหน่ายชื่อลูกหนี้ลงเล่มที่  เลขที่ใบเสร็จรับเงิน  และวันที่รับชำระเงิน  ในทะเบียนลูกหนี้ทุกครั้งที่มีรับเงิน
	๓. งานประเมินจัดเก็บรายได้การแต่งตั้งคณะกรรมการประเมินภาษี  นัดประชุมจัดทำรายงานประชุม  จัดทำรายละเอียดแบ่งโซน  บล็อก  ล็อค  ตามแผนที่ภาษีเพื่อกำหนดอัตราในการจัดเก็บทุกปี
	๔. จำหน่ายลูกหนี้ค้างออกจากบัญชี  เร่งรัดการจัดเก็บรายได้มีการติดตามทวงหนี้จากลูกหนี้โดยตรง
	๕. ตัดทำ ภทบ.๑๙ บัญชีงบหน้าและงบรายละเอียดส่วนลดในการจัดเก็บภาษี ๖ % และค่าใช้จ่ายในการจัดเก็บภาษี ๕ % เป็นประจำทุกเดือนพร้อมทั้งตรวจสอบกับงานการเงินให้ถูกต้องตรงกัน
	๗. งานจัดทำทะเบียน ผท. ๑,๒,๓,๔,๕,๖
	๘. จัดทำเวรบริการประชาชนเกี่ยวกับการจัดทำภาษี  ประจำเดือนภายในวันที่ ๒๕ ของทุกเดือน
	๙. งานอื่น ๆ ที่ได้รับมอบหมาย
	๔. ฝ่ายทะเบียนทรัพย์สินและพัสดุ
	มอบหมายให้  นางสาวทิพย์วรรณ  หนูนุ้ย  ตำแหน่ง  เจ้าพนักงานพัสดุ  ชำนาญงาน  เลขที่ตำแหน่ง ๒๑๓๐๔๔๒๐๓๐๐๑  มีนางภัทรลภา  ศิริรอด  ตำแหน่งผู้ช่วยเจ้าพนักงานพัสดุ เป็นผู้ช่วย มีรายละเอียดของงานและการปฏิบัติงานดังนี้
	๑. ก่อนสิ้นเดือนกันยายนของทุกปี  ต้องแต่งตั้งคณะกรรมการตรวจสอบพัสดุประจำปี
	๒. จัดทำแผนการจัดหาพัสดุประจำปี  และแผนการปฏิบัติการจัดซื้อจัดจ้างตามแบบ ผด.๑, ผด.๒, ผด.๓, ผด.๔, ผด.๕  และรายงานตามแบบ ผด.๖ ในฐานะหน่วยงานพัสดุกลาง
	๓. ดำเนินการจัดซื้อจัดจ้างตามแบบแผน ฯ และขั้นตอนต่าง ๆ ตามระเบียบพัสดุ  เมื่อจัดซื้อจัดจ้างไมเป็นไปตามแผนต้องดำเนินการปรับแผนและแจ้งในส่วนต่างๆ ให้ทราบด้วย
	๔. จัดทำบัญชีรับจ่ายพัสดุ  ทะเบียนครุภัณฑ์  ลงเลขรหัสที่ตัวครุภัณฑ์  การยืมพัสดุต้องทวงถามติดตามเมื่อครบกำหนด
	๕. แต่งตั้งคณะกรรมการจำหน่ายพัสดุกรณีพัสดุที่ไม่ใช้หรือเสื่อมสภาพและสูญหายไม่สามารถใช้การได้และจำหน่ายออกจากบัญชีหรือทะเบียน
	๖. งานอื่น ๆ ที่ได้รับมอบหมาย
	๕. ฝ่ายตรวจอนุมัติฎีกาและควบคุมงบประมาณ
	มอบหมายให้  นางศิริพร  ทรัพย์สมบูรณ์  ตำแหน่ง  ผู้อำนวยการกองคลัง (นักบริหารงานคลัง ระดับต้น ) เลขที่ตำแหน่ง ๒๑-๓-๐๔๒๑๐๒๐๐๑  โดยมี  นางสาวนิยาภรณ์  ทองทิพย์  ตำแหน่ง  นักวิชาการเงินและบัญชี  ชำนาญการ  เลขที่ตำแหน่ง  ๒๑๓๐๔๓๒๐๑๐๐๑  เป็นผู้ช่วย  ซึ่งมีรายละเอียดของานและการปฏิบัติดังนี้
	๑. นำฎีกาที่สำนัก/กอง  ส่งมาขอเบิกเงิน  ลงทะเบียนคุมงบประมาณในฐานะหน่วยงานผู้เบิกแล้ว  ตรวจสอบยอดเงินคงเหลือถูกต้องตรงกับ  สำนัก/กอง  ที่ขอเบิกหรือไม่  หากพบว่าเงินงบประมาณคงเหลือไม่เพียงพอให้ส่งเรื่องคืนสำนัก/กอง  เจ้าสังกัดดำเนินการต่อไป  กรณีตรวจพบว่าเงินงบประมาณแผนงานใด  รายจ่ายใด  วงเงินงบประมาณใกล้หมด  ให้รีบแจ้งสำนัก/กอง  เจ้าของงบประมาณ  และแจ้งสำนักปลัดฝ่ายแผนงานงบประมาณ  ดำเนินการต่อไป
	๒. ตรวจสอบรับรองความถูกต้อง  การปฏิบัติตามกฎระเบียบ  กฎหมาย  ข้อบังคับ  และมติคณะรัฐมนตรีที่เกี่ยวข้องของฎีกาที่  สำนัก/กองและฝ่ายแผนงานงบประมาณ สำนักงานปลัด  เพื่อเตรียมความพร้อมที่จะเบิกจ่าย  ตามแผนงาน/โครงการ
											…./3.ตรวจ
-5-

	๓. ตรวจสอบรายรับที่รับเข้ามาว่าพอใช้จ่ายกับรายจ่ายที่จ่าย  หรือไม่  และประสานกับสำนัก/กองและฝ่ายแผนงานงบประมาณ  สำนักงานปลัด  เพื่อเตรียมความพร้อมที่จะเบิกจ่าย  ตามแผนงาน/โครงการ
	๔. ตรวจสอบเงินงบประมาณ  และรายรับในภาพรวมขององค์การบริหารส่วนตำบลกับฝ่ายแผนงานงบประมาณ สำนักงานปลัดในทุกไตรมาส  ว่ามีเงินงบประมาณคงเหลือและรายรับถูกต้องตรงกันหรือไม่  สำหรับกรณีใกล้สิ้นปีงบประมาณ  ให้ตรวจสอบทุกสิ้นเดือน  ทุกสัปดาห์  ตลอดระยะเวลาการเบิกจ่ายเพื่อสอบทานความถูกต้อง  ป้องกันการเบิกจ่ายเงินเกินวงเงินงบประมาณทีได้รับและการเบิกจ่ายเงินผิดแผนงานโครงการ
	๖. ฝ่ายธุรการ
	มอบหมายให้  นางสาวนิยาภรณ์  ทองทิพย์  ตำแหน่ง  นักวิชาการเงินและบัญชี  ชำนาญการ  เลขที่ตำแหน่ง  ๒๑๓๐๔๓๒๐๑๐๐๑  ซึ่งมีรายละเอียดของงานและการปฏิบัติงาน  ดังนี้
	๑. ปฏิบัติงานเกี่ยวกับงานธุรการ  รับผิดชอบการรับ-ส่งหนังสือต่าง ๆ งานสารบรรณกองคลัง
	๒. จัดทำเอกสารต่าง ๆ ที่เกี่ยวข้องในกองคลัง
	๓. จัดทำบัญชีของศูนย์พัฒนาเด็กเล็กและจัดทำบัญชีกองทุนส่งเสริมหลักประกันสุขภาพของชุมชน (ปปสช.)
	๔. งานอื่น ๆ ที่ได้รับมอบหมาย
	ให้ผู้ที่ได้รับคำสั่งดำเนินการตามที่ได้รับมอบหมายตามคำสั่งโดยเคร่งครัด  หากมีข้อขัดข้องหรืออุปสรรคในการทำงานให้แจ้งผู้อำนวยการกองคลังทราบในเบื้องต้น  และรายงานให้ผู้บังคับบัญชาชั้นเหนือขึ้นไปทราบต่อไป
			ทั้งนี้  ตั้งแต่บัดนี้เป็นต้นไป
				สั่ง  ณ  วันที่ 25 มกราคม ๒๕65

